  Майя Бывальцева Удмуртиын коронавирус инфекцилэсь доразы эмъяськись муртъёслы 9-тӥ шуркынмонлы эмъюмъёсын 268 дунтэк комплектъёс сётӥзы ни. Со сярысь элькунысь тазалыкез утёнъя министерстволэн пресс-службаез ивортӥз. Эмъюмъёсты комплектъёсын сёто. Висёнлэсь шӧдӥськемзэ, эмъюмлэн кулэезлэсь яке кулэтэмезлэсь мугзэ лыдэ басьтыса, эмъян амалъёс пӧртэм луыны быгато, ӵемысьгес со Россиысь тазалыкез утёнъя министерствоен дэмлам куинь валтӥсь схемаос. Нырысь ик куинь сюрс висисьёс лыдэ басьтэмын вал. Берлогес эмъюмъёс басьтыны федерал коньдон висъямын вал, 56 миллион манет Мария Галеева, Удмуртиысь тазалыкез утёнъя министрлэн воштӥсезСолэн кылъёсызъя, кылем арняе элькунысь удысэт Россиысь тазалыкез утёнъя министерствоен тупанкыл юнматӥз, матысь дыре улосвылэ эшшо эмъюмъёс вуозы. Озьы ар пумозь оглом 7 сюрс 100 адямилы эмъюмъёс сётыны кулэ.  Эмъюмъёс басьтыны элькун коньдэтысь 60 миллион манет висъязы. Солы Россиысь тазалыкез утёнъя министерствоен дэмлам 11 препаратъёс басьтӥзы. Мария Галеевалэн верамезъя, али Удмуртиын амбулаторной чаклан улын 2 сюрс 100 пала адями. Кинлэн висёнлэн тодметъёсыз шӧдӥсько, кинлэн ке уг. Дунтэк эмъюм басьтыны быгато адямиос, кинлэн коронавирус инфекциез лабораториын зэматэмын но висёнлэн тодметъёсыз адӟисько. Эмъюмъёс сётон сярысь пумкылъян эмчи кутэ. Дунтэк препаратъёсты эмчи висись доры ветлыкуз вае.  Тодэ вайытом, 9-тӥ шуркынмонлы Удмуртиын коронавирус инфекциен черлан 140 выль черламъёсты пусйизы.  Тегъёс: Тазалык Ижкар Удмуртия коронавирус эмъюмъёс  